Brynjulf

Brynjulf er et mannsnavn med norrøn opprinnelse.

Etymologi
Det norrøne Brynjolfr er satt sammen av brynja, «brynje», og ulfr, «ulv».

Brynjolf er en dansk form av navnet. Brynjólfur er den islandske formen av navnet, med Binni som en kortform.

Utbredelse
BryniulfR og BrunulfR er kjent brukt i syv runeinnskrifter fra vikingtiden. Dette er et relativt lite antall, så navnet var neppe blant de mest brukte på den tiden. Brynjulv var et vanlig navn i Norge i middelalderen. Over 60 forskjellige personer med navnet er nevnt i Regesta Norvegica.Regesta Norvegica Brynjulv er kjent brukt i norske middelalderballader, blant annet i «Tor Brynjulv og fluga». 

I Sverige var Brynolf mest brukt i 1910- og 1920-årene.

Brynjulf har navnedag i Norge, mens den svenske formen Brynolf har navnedag i Sverige og Finland.
 Land  Navn  Navnedag   Brynjulf     Brynolf    (svensk)  Brynolf  

Brynjulf er i dag mest utbredt på Island i formen Brynjólfur.

|}

Kjente personer med navnet
Personene i listen er ordnet kronologisk etter fødselsår.
 Brynolf Algotsson (før 1248–1317), svensk biskop
 Brynjólfur Sveinsson (1605–1675), islandsk biskop
 Brynjulf Larsen Bergslien (1830–1898), norsk billedhugger 
 Sverre Brynjulf Larsson (1881–1920), norsk kunstner
 Brynjulf Jakob Hovde (1896–1954), norsk-amerikansk historiker
 Brynjulf Friis Bull (1906–1993), norsk jurist og politiker
 Brynjulf Alver (1924–2009), norsk folklorist
 Brynjulf Bjørklid (født 1946), norsk forfatter og videoprodusent
 Brynjulf Jung Tjønn (født 1980), norsk forfatter

Annen bruk av navnet
Henrik Ibsen brukte Brynjolf Bjarme som pseudonym da han gav ut det første skuespillet sitt, Catilina.

Referanser

 Kilder 
 Brynjulf på Store norske leksikon.

Eksterne lenker


Kategori:Navn med norrøn opprinnelse
Kategori:Mannsnavn